Eingabe
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9092 AD 203 Arsinoite

Ἀγαθῷ Δαίμονι στρατηγῷ Ἀρσινοίτου Ἡρακλείδου μερίδος παρὰ Ἐριεῦτος Πεκύσεως[^a1] ἀπὸ κωμης Σοκνοπαίου Νήσου. ἐχθὲς ἥτις ἦν ζ τοῦ[^a2] ὄντος μηνὸς Φαῶφι τοῦ υἱοῦ μου Πεκύσεως ἐργαζομένου τὸ ὑπάρχον μοι σιτικὸν ἔδαφος ὂν[^a3] περὶ τὴν αὐτὴν κώμην Στοτόητις, ἐπικαλούμενος Καλάβελις, ἀπὸ κώμης Ἡρακλίας[^a4] ἀνὴρ βίαιος ὑπάρχων μὴ λειτουργῶν, τῇ βίᾳ αὐτοῦ ἐπῆλθεν αὐτῷ, ἐπαγαγὼν σὺν αὐτῷ τὸν ἑαυτοῦ υἱὸν καὶ Μῶρόν[^a5] τινα, πληγαῖς πλείσταις αὐτὸν ᾔκισαν[^a6] καὶ ἐκ τούτου κλινήρη γεγονέναι. ὅθεν ἐπιδίδωμι καὶ ἀξιῶ τούτου τὸ[^a7] ἴσον ἐν καταχωρισμῷ γενέσθαι πρὸς τὸ μένειν μοι τὸν λόγον πρὸς αὐτούς, μὴ ἄρα ἀνθρώπινόν τι τῷ υἱῷ μου συμβῇ ἢ ἐπήρειά τις τοῖς προτέροις[^a8] γένηται καὶ περὶ τῶν βεβατευμένων ὑπʼ αὐτῶν Ξοιδίου ὑπε[...]μαι. διευτύχει ἔτους ιβ Λουκίου Σεπτιμίου Σεουήρου Εὐσεβοῦς[^a9] Περτίνακος καὶ Μάρκου Αὐρηλίου Ἀντωνείνου Εὐσεβοῦς[^a10] Σεβαστῶν καὶ Ποπλίου Σεπτιμίου Γέτα Καίσαρος Σεβαστοῦ[^a11] Φαῶφι η.

[^a1: Πεκύσεως | Πακύσεως]

[^a2: ἐχθὲς ἥτις ἦν ζ τοῦ | ἐκ θ[...]τις η[...][...] τοῦ]

[^a3: ὂν | om.]

[^a4: Ἡρακλίας | Ἡρακλείας]

[^a5: Μῶρόν | μῶρόν]

[^a6: ᾔκισαν | ᾔκιζον]

[^a7: τούτου τὸ | τούτους]

[^a8: προτέροις | κ[...]τέροις]

[^a9: Εὐσεβοῦς | om.]

[^a10: Εὐσεβοῦς | om.]

[^a11: Σεβαστοῦ | Σευήρου]